JohanHeinsen/ENO huggingface dataset:
Lolland-Falsters Stifts-Tidende, 1844-11-16
Jndenlandske Efterretninger. Kongens Svar paa de holsteenske Stænders Adresse. Med allerhøieste Velbehag have Vi i Adressen fra Vore troe Provindsialstænder for Hertugdømmet Holsteen modtaget det fornyede Udtryk af uforanderlig Troskab og Hengivenhed, og det har været Os tilfredsstillende at see Vore Bestræbelser, som nafladelig ere henvendte paa Vore troe Undersaatters Tarv, anerkjendte med Taknemlighed. Ligesom Vi gjerne ere komne Vore troe Provindsialstænders Andragender og Ønsker imøde, saavidt det lod sig gjøre, saaledes have Vi ogsaa havt den Tillid til dem, at, forsaavidt Vi ikke have kunne finde Anledning til at gaae ind paa enkelte af deres Andragender, vilde de Grunde hertil, der indeholdes i Vor allerhøieste Meddelelse af 10de denne Maaned, blive overveiede paa en dertil svarende Maade. Jdet Vi i denne Henseende henvise Vor troe Stænderforsamling til Vor allerhøieste Meddelelse, kunne Vi navnlig ikke kalde Protesten, som er udtalt i Anledning af Filialbankens Oprettelse i Flensborg, enten grundet eller tilladelig. Vi beklage tilligemed Vore troe Provindsialstænder de Misforstaaelser, som kunne give Anledning til en Forstemning imellem de under Vort Scepter forenede Landsdele. Det er Vor stadige Bestræbelse at lade Vore troe Undersaatters forskjellige Nationaliteter nyde lige Omsorg. Men ligesaa vist maae Vi ansee det for Vor Pligsom Regent at modsætte Os de eensidige Bestræbelser, som gaae ud paa at afsondre Jnteresserne i de Landsdele, hvoraf det samlede Monarki er dannet, og som kunne gjøre deres Velfærd og Styrke Afbræk. Vi forblive Vore troe Provindsialstænder, med kongelig Hyldest og Naade bevaagen.
Lolland-Falsters Stifts-Tidende, 1844-11-16
Ved Universitetsfesten i Torsdags, den 14de dennes, gav den afgaaede Rector, efter given Tilladelse, den behagelige Meddelelse, at Normal-Reglementet for Universitetet er blevet forøget med omtrent 27,000 Rbd., hvoraf circa 15,000 Rbd. til Forøgelse af Gage til Professorerne, og de øvrige til Videnskabernes Fremme. (Berl Tid.)J Kiel. Correspbl. af 13de dennes, som indeholder næsten fire hvide Spalter, siges herom Følgende: Der undertegnes her, i Anledning af Ussings Andragende til Roeskilde Stænderforsamling og dets Optagelse af den kongelige Commissarius Geh. Statsminister Ørsted, en Adresse af Universitetets Medlemmer, Byens Borgere og Jndvaanere til den holsteenske Stænderforsamling, hvori man udførligt beviser, at de fra hiins Side fremsatte Paaskud for Hertugdømmenes Sammensmeltning
Lolland-Falsters Stifts-Tidende, 1844-11-16
med Danmark ere ugrundede, og Stænderforsamlingen opfordres til at tage Vare paa Landets Rettigheder. Stadens Magistrat og Borgercollegier skulle forberede en lignende Petition til Stænderne. – J Neumünster vil man ogsaa baade fra selve Byen og Amtet petitionere om det samme, og det er ikke at betvivle, at de fleste af Landets Districter ville paa samme Maade lægge Befolkningens Stemning for Dagen.
Lolland-Falsters Stifts-Tidende, 1844-11-16
J Kjøbenhavn er i denne Tid død en velbekjendt aldrende Mand af et fremmed, noget originalt Ydre. Jndhyllet i en grønlig Karrik, hvormed han drapperede sig a la romaine, vandrede han med sin gammeldags Spanskrørstok i Haanden med endnu faste Skridt og en holdning, der lod ane en fordums Militair. Om Foraaret saae man ham jevnlig med Bouquetter af Fioler. Med Børn, der kunde forstaae hans Sprog, underholdt han sig gjerne; selv talede han kun lidet Dansk. Denne Mand heed Roch Cappius. Født 1776 ikke langt fra Geneve, indtraadte han i sit 20de Aar som Subaltern i et Regiment Jægere tilhest, der commanderedes af General Lasalle, og avancerede senere til Ritmester J et af Marschal Ney egenhændigt undertegnet Certificat, dateret Austerlitz i Debr. 1805, hedder det, at han altid havde udviist det meest glimrende Mod og en ualmindelig Jver, at han flere Gange har af egen Drivt, uden at hans Rang krævede det, begivet sig hen paa de farligste Puncter; at han i Spidsen for et Compagni har kastet en overlegen Fjende og stedse udmærket sig som kjæk og determineret Officeer. Saaret i flere Batailler, gik han efter Freden med Østerrig til Rusland, og derfra efter 11 Maaneders Forløb over Stockholm til Kjøbenhavn. Ansat først som Lærer i Fransk hos Grev Lerche til Lerchenborg, privatiserede han senere som fransk Sproglærer i Hovedstaden. Med en livlig Aand forenede han et sundt Omdømme og en levende Jnteresse for sit Fædrelands Literatur, og den nyere Tids Begivenheder. Han havde læst de vigtigste Memoirer, Keiserperioden havde frembragt, men var dog med Liv og Siæl Republicaner. J muntre Øieblikke istemte han med stor Begeistring Sange fra Republikens Tid. Naar han sang la cermagnole, og ca ira, ca ira, saa dandsede han uvilkaarigt og man saae et levende billede for sig af hiin Tid. Jsær glødede hans Blik, naar han i sin fulde Begeistring istemte la Marsellaise eller den deilige Sang le chant du depart. Da var det, som om han paa Sangens Vinger førtes tilbage til de Dage, da en patriotisk Sang kaldte Tusinder af hans Landsmænd til Vaaben for Fæ(Uddr. af Fædrel.) drelandets Sag.
Lolland-Falsters Stifts-Tidende, 1844-11-16
J Søndags var det 71 Aar siden den udmærkede Skuespillerinde, Mad. Rosing, første Gang optraadte paa det kgl. Theater. J denne Anledning blev fra den kgl. Theater=Direction tilstillet hende en stor Sølv=Frugt-Kumme, der af Skuespillerinderne Mad. Nielsen og Mad. Holst blev hende overrakt i hendes Hjem paa Fredensborg Slot, hvor Værelser alt i længere Tid havde være hende indrømmede. Mad. Nielsen fremsagde ved Overrækkelsen et lidet til denne Leilighed forfattet Digt. - Mad. Rosing (dengang Jfr. Olsen deputerede den 3die November 1773 paa Hof=Theatret i Nanines Rolle i Skuespillet af samme Navn.
Lolland-Falsters Stifts-Tidende, 1844-11-16
J et halvt Aarhundrede var denne ypperlige Kunstnerinde det danske Theaters Prydelse. Hun spilled sidste Gang den 23de Novbr. 1823, og gaaer nu i det 89de Aar, beundringsværdig og hædret i Livet, som i Kunsten. (N. Aftenbl.)
Lolland-Falsters Stifts-Tidende, 1844-11-16
Ved det den 6te de, i Ærøeskjøbing foretagne Stændervalg erholdt Assessor Clausen af 137 Vælgere 118 Stemmer som Deputeret til den slesvigske Stænderforsamling. Etatsraad Carstens (der som Valgdirecteur hidtil ikke kunde vælges, men nu ved at fratræde denne Function optraadte som Valgandidat) erholdt som Suppleant ikkun 25 Stemmer. Ligesom Erindringen og de slesvig-holstenske Autoriteters Naadesbeviisninger maa trøste Sidstnævnte ved et saa betydeligt Nederlag, som det ommeldte viser sig, naar man betænker, at han blandt Vælgerne har ikke saa Paarørende, saaledes maa det igjen være Førstnævnte en stor Opreisning ved de slesvig-holstenske Autoriteters Ugunst og den ublide Medfart, som er bleven ham til Deel, i saa høi Grad at see sig hædret med Agtelse og Tillid af Medborgere, iblandt hvilke han i 16 Aar har levet som Embedsmand. (Svendb. Av.)
Lolland-Falsters Stifts-Tidende, 1844-11-16
Aarhuus d. 4de ds. Jgaar Nat stormede det der saaledes af Nordost, at et 2 Etages Huus, som stod under Bygning og allerede var under Tag, blæste overende. En Lykke var det, at det skeete omNatten, saa intet Menneske kom til Skade derved.
Lolland-Falsters Stifts-Tidende, 1844-11-16
Høiesteret har fældet Dom i Sagen: Literatus Blok Tøren imod Hoboist og Elev i det kgl. Capel C. L. Koch, betræffende et af Citanten i Bladet. Politivennen indført versificeret Stykke med Overskrift"Meenederen og Fanden. Ved Hof= og Stadsrettens Dom er Literatus Blok Tøren, hvis han ikke med sin Eed drister sig til at bekræfte, at han med det omhandlede Stykke i Politivennen ikke har sigtet til Jndstævnte C. L. Koch, idømt en Mulct af 500 Rbd. Sølv til Kjøbenhavns Fattigvæsens Hovedkasse samt 2 Aars Censur, hvorimod han i det Tilfælde, at han aflægger Eden, er frifunden for Tiltale i denne Sag. Dom: Citanten bør for Contracitantens Tiltale i denne Sag fri at være Processens Omkostninger ophæves. Til Justitskassen betaler Contracitanten 1 Rbd. Sølv. Etatsraad Blechingberg tillægges i Salarium for Høiesteret 60 Rbd. Sølv, som udredes af det Offentlige (Under Proceduren oplystes det, at Koch ifølge kgl. Rescript er bleven befriet for at lide Tiltale og Straf for paa Sorgenfri Slot at have borttaget nogle, Sangerinden Jenny Lind tilhørende, Preciosa, imod ufortøvet at forlade Landet.)
Lolland-Falsters Stifts-Tidende, 1844-11-16
Fra Fregatten Gefion er indløbet Rapport, dat. d. 19de Octbr., under Seil i Strædet ved Gibraltar, som Fregatten havde naaet samme Dag efter 13 Dages Seillads fra Livorno under stormfuldt Veir og vestlige Vinde. Alt vel ombord. (Berl. Tid.)
Lolland-Falsters Stifts-Tidende, 1844-11-16
Om Jndbrud og Tyveri hedder det videre Fredsb. Amtstid. Det kan, skriver man os nylig til fra Stevns=Egnen muligen interessere Dem at høre, at hernede findes Byer, hvor man nu holder Vagt hver Nat, da 4 Kulsviere have forladt deres berygtede Hjemstavn for at give Gjæsteroller paa denne Kant af Sjælland. Een af disse - han er nok fra Neiede (Anders Jensen) blev greben i en nærliggende Kro, undløb, blev atter fangen inde i en Skov og derpaa ført til Storeheddinge, hvor man passede saa godt paa ham, at han brød ud og nu formodes at ville fuldføre den Hevn, med hvilken han har truet en ung Mand i den Kro, hvor han først attraperedes." Til dette Bidrag til Historien om Kulspiernes Bedrifter ude og hjemme kunne vi føie følgende seneste KieltringeChronik herfra Egnen. J Farum er skeet Jndbrud og bortstiaalet endeel Effecter, som Dagen efter fandtes skjulte i en Stak 1 1/2 Miil fra Giernings stedet. Sidste Løverdag om Aftenen Kl. 6-7 blev begaaet Tyveri hos en Familie, som boer her paa Slottet, og Natten mellem afvigte Tirsdag og Onsdag forsøgtes Jndbrud gjennem et Vindue i den herværende Kgl. Amtstue, hvilket dog mislykkedes, da man itide gjorde Anskrig. – Saameget vides; men vidstes Alt, saa vilde rimeligviis hvert Døgn have sin Tyvehistorie at opvise.
Lolland-Falsters Stifts-Tidende, 1844-11-16
Den fra Rendsborg Slaveri undvegne Fæstningsslave, Peter Larsen Ravn, om hvem det fornylig fortaltes, at han skulde være seet i Randers, skal ogsaa i de sidste Dage være observeret i Viborg, og det siges, at han har logeret der en Nat. Sit Overskjæg skal han have ladet voxe, for derved vel end meere at gjøre sig ukjendelig.
Lolland-Falsters Stifts-Tidende, 1844-11-16
J derværende Straffeanstalt, hvor han tidligere har havt Ophold, skal han efter Sigende have en Jnclination, og dette kan maaskee have foranlediget hans Besøg der.
Lolland-Falsters Stifts-Tidende, 1844-11-16
Fra Sjælland er til Aarhuus Avis" meddeelt Følgende: J Bronsmark, Slaglille Bjernede Pastorat ved Sorø, har en ung Parcellist=Kone, i et Anfald af Vanvid, qvalt sit spæde Barn og derefter hængt sig selv paa Loftet. Et ældre Barn, som hun ogsaa havde villet ombringe, undflyede. Svendborg den 9de Novbr. Den østlige Vind har raset betydelig i sidste Uge med Høivande: dog har man ikke hørt til noget Ulykkestilfælde. Derimod bliver det udenfor al Tvivl, at 2de Fartøier, det ene herfra Byen og det andet fra Troense, ere forliste med Mand og Muus, siden man nu i et Fjerdingaar Jntet har hørt fra dem.
Lolland-Falsters Stifts-Tidende, 1844-11-16
Søeassurance-Foreningen for de større Fartøier for Byen og Omegn faaer ved denne Leilighed en Rabat, som vistnok det kongelig octroierede kjøbenhavnske Søeassurance-Compagni ikke finder Behag i at erstatte, skjøndt det har anlagt Sag mod hiin Forening til dens Ophævelse og til Erstatning af hvad Compagniet hidtil kan have tabt, lidet at Foreningens Medlemmer ikke have villet assurere hos Compagniet. (Hemp. Av.)
Lolland-Falsters Stifts-Tidende, 1844-11-16
Ved Begravelsen af en druknet Matros hændtes det forleden i Altona, at Kisten slag fra Bærerne, i det Øieblik, da disse stode i Begreb med at nedsænke den i Graven. Den besynderlige Lyd, som derved hørtes fra Kisten, gav Anledning til, at den Afdødes tilstedeværende Broder paastod, at den skulde aabnes, hvilket, efter nogen Vægring fra Følgets Side, da ogsaa skeete, men istedetfor den afsjælede Matros, laae der adskillige svære Kampestene i Kisten; Liget var derimod af Værten bleven solgt til Lægerne. Denne tilfældige Opdagelse har givet Anledning til den Formodning, at Liigrøverier allerede i længere Tid ere gaaede i Svang her, ja maaskee endogsaa allerede have kostet Menneskeliv, Ønskeligt var det i al Fald, om der gaves Lægerne meere loyal Leilighed til Tilfredsstillelse af deres anatomiske Videbegjærlighed, og at de dannede Klasser heri vilde foregaae med et godt Exempel, for om muligt at overvinde en almindelig indgroet Fordom. (Jahrezt.)
Lolland-Falsters Stifts-Tidende, 1844-11-16
Den franske Øverstcommanderende i Algier, Marschal Bugeaand, som er draget ud for at hævne det sidste betydelige Tab, er ankommen til den Egn. hvor dette fandt Sted, og har fundet Landsbyerne forladte af alle Beboerne, hvorfor han har gjort de forefundne temmelig betydelige Kornoplag til Bytte. Mellem Bjergene har han fordreven 4000 Kabyler fra en fast Stilling, hvorved disse skulle have lidt et betydeligt Tab, og de Franske have 12 haardt Saarede. Flere Stammer have paany underkastet sig. (Forlangt indrykket.)
Lolland-Falsters Stifts-Tidende, 1844-11-16
Jndsenderen, der jevnligen maa befare en Deel af Landeveien imellem Nakskov og Taars, har paa sine Reiser i den senere Tid erfaret, at Størstedelen af de Stykker af bemeldte Vei der i de sidste 2 Aar ere, med betydelige Omkostninger, blevne grundforbedrede eller belagte med ituslagne Steen m.v., allerede nu er saa opkjørt og i en saadan Tilstand, at samme kun er lidet beqvemmere at passere end forinden hine bekostelige Arbeider foregik. Om Grunden hertil ligger i en Feil i Veiens Construction, i de brugte Materialiers Beskaffenhed eller i Mangel paa tilstrækkelig Kyndighed hos Arbeidets Bestyrelse, skal Jndsenderen her afholde sig fra at bedømme, men han troer, af Offentlighedens Vei at burde henlede Vedkommendes Opmærksomhed paa Factum, for saaledes muligen at give en Impuls til, at Sagen vorder yderligere undersøgt af Kyndige, hvorved da forhaabentlig vil opnaaes, at, om endikke det allerede Udførte kan omgjøres, der dog i Fremtiden, anvendes forøget Omhu for at lignende Veiarbeider komme til at svare bedre baade til Hensigten i Almindelighed og til de dermed forbundne Omkostninger, der i og for sig ere trykkende nok for Contribuenterne uden at Byrden af samme behøver at forøges ved den sig paatrængende Anskuelse, at den ydes uden sand Nytte. Og skulde end Udfaldet af en Undersøgelse, mod Formodning, blive, at det udførte Arbeide ikke kan gjøres anderledes end skeet er, vil en slig Undersøgelse dog ikke være spildt, efterdi det da fornuftigviis maa fremgaae som endeligt Resultat, at den i de 2 sidste Aar brugte Fremgangsmaade er uhensigtsmæssig og at der derfor hellere bør vendes tilbage til den almindelige, langt mindre bekostelige, Istandsættelsesmaade: ved simpel Planering og Begruusning; thi det er dog indlysende, at man ikke bør give det Dobbelte for en Ting som man kan faae ligesaa god for det Halve. Nørre Herred i Begyndelsen af November 1844.
Lolland-Falsters Stifts-Tidende, 1844-11-16
Gudstjeneste. Imorgen begynder Gudstjenesten i Nykjøbing Kirke Kl. 10.
Lolland-Falsters Stifts-Tidende, 1844-11-16
AVERTISSEMENTS. Jfølge modtagen Jndberetning er der den 5te d. M. paa Gjedser Odde inddrevet og bjerget en Deel nyt Egetømmer og Planker, stemplet med Mærkerne AM. og C. H. Dettes Eier indkaldes herved til, under sit Kravs Fortabelse, inden Aar og Dags Forløb at anmelde og bevise sin Eiendomsret for Stiftamtet.
Lolland-Falsters Stifts-Tidende, 1844-11-16
Stiftamtet for Lolland og Falster, Nykjøbing den 13de November 1844. R. v. Jessen.
Lolland-Falsters Stifts-Tidende, 1844-11-16
Fremlysning. En Spaanæske, hvori var indlagt en sort Damehat og et hvidt Lommetørklæde, er funden paa Veien mellem Pederstrup og Schielstofte, Vedkommende behage at henvende sig til Cancelliraad Aggerup paa Pederstrup.
Lolland-Falsters Stifts-Tidende, 1844-11-16
Jeg tillader mig herved at bekjendtgjöre at jeg Onsdagen den 20de dennes agter at aabne mit velassorterede Lager i Gaarden Nr. 4, i denne Byes Langgade. bestaaende af Alt til Mode-& Manufactur handelen henhørende.
Lolland-Falsters Stifts-Tidende, 1844-11-16
Isenkram & Galanterivare. Chrystal, Glas, Porcellain & Steentøi.
Lolland-Falsters Stifts-Tidende, 1844-11-16
Colonialvare, Vine og Spiritusser.
Lolland-Falsters Stifts-Tidende, 1844-11-16
Idet jeg anbefaler dette mit Etablissement til Byens og Omegnens ærede Beboeres Opmærksomhed, smigrer jeg mig med at kunne tilfredsstille Enhvers billige Fordringer og forsikkre Enhver, der vil beære mig med deres Søgning, om billige Priser og reel Behandling. Nykjøbing den 16de November 1844. Johan Schmidt. Emil Berthelsens Manufactur, og Colonialhandel i Stubbekjøbing. er forsynet med et stort Udvalg af de smukke ste og nu brugeligste Manufacturvare, passende for alle Stænder, til Nutidens billigste Priser. Besynderlig billig sælges pr. contant 5000 Alen ublegede og blegede Bomuldslærreder, hvoriblandt et stort Parti ere i brede af god Qvalitet, til 12 Sk. Al. Disse Lærreder, af indenlandsk Industrie, ere de förste Prøver fra et nylig anlagt Fabrik, og udmærker sig saavel ved sit smukke Udvortes som faste Bonitet. De meest udsøgteste Colonialvarer, der egne sig for enhver Huusholdning, sælges billigst muligt.
Lolland-Falsters Stifts-Tidende, 1844-11-16
Licitationer. Løverdagen den 23de dennes, om Formiddagen Kl. 10, afholdes, ifølge Stiftamtets Begjæring, offentlig Licitation paa Maribo Raadstue over nedenanførte Posters Befordring fra 1ste Januar 1845, mod en aarlig Betaling: 1. Den forenede Brev- og Personpost imellem Sundby og Mariboe. 2. Den forenede Brev- og Pakkepost imellem samme Steder. 3. Den forenede Brev- og Pakkepost imellem Mariboe og Nakskov. 4. Den forenede Brev- og Pakkepost mellem Rødby og Mariboe. 5. Den ridende Brevpost imellem samme Byer. Conditionerne ligge til Eftersyn paa mit Contoir. Mariboe Byfogedcontoir den 13de November 1844. C. A. Møller Mandagen den 25de November d. A. om Formiddagen Kl. 11, bliver efter Stiftamtets Begjæring, paa Nykjøbings Raadstue afholdt Licitation over: I. Den forenede Brev- og Pakkepost-Befordring imellem Sundby og Maribo. 2. Den forenede Brev- og Personpost-Befordring imellem Sundby og Maribo. begge fra 1ste Januar 1845 og for en aarlig Betaling. Conditionerne ligge til Eftersyn paa mit Contoir. Nykjøbings Auctionscontoir paa Falster, den 9de NovemMøller. ber 1844.
Lolland-Falsters Stifts-Tidende, 1844-11-16
Løverdagen den 30te dennes Formiddag Kl. 11 bliver efter den Kongelige Generalpostdirections Begjæring paa mit Contoir afholdt Licitation over: 1. Den forenede Brev- og Pakkeposts Befordring mellem Stubbekjøbing og Nykjøbing. 2. Dito mellem Stubbekjøbing og Gaabense. 3. Den ridende Brevposts Befordring mellem Stubbekjøbing og Nykjøbing. 4. Dito mellem Stubbekjøbing og Gaabense. Conditionerne ere forinden til Eftersyn hos Undertegnede. Stubbekjøbings Byfoged-Comptoir d. 12te Novbr. 1844. Buntzen.
Lolland-Falsters Stifts-Tidende, 1844-11-16
Auction. Fredagen den 22de dennes Formiddag Kl. 12, bliver paa Raadstuen her i Byen, afholdt offentlig Auction paa nærmere Approbation over circa 25 Tdr. Hvede, 50 Tdr. Rug, 260 Tdr. Byg, 40 Tdr. Havre og 18 Tdr. graae Ærter af Nykjøbing Hospitals Landgilde- og Tiende Korn for indeværende Aar, hvilket herved bekjendtgjøres til Lysthavendes Efterretning. Nykjøbing Auctions-Contoir den 16de November 1844. Møller.
Lolland-Falsters Stifts-Tidende, 1844-11-16
Proclama. Da Jndsidder i Øster Kippinge Jens Larsen Skær ris er afgaaet ved Døden, saa indkaldes Creditorerne i hans og efterlevende Enkes, Anne Hansdatters, fælleds Bo herved, med tolv Ugers Varsel, til, for undertegnede Skifteforvalter, at anmelde og beviisliggjøre deres Fordringer. Falsters Birk, Rkjøbing den 14de November 1844. Pontoppidan.
Lolland-Falsters Stifts-Tidende, 1844-11-16
Proclama. Ved Proclama af Dags Dato, som læses inden vedkommende Retter, ere Creditorerne i afdøde Gaardmand i Sortsøe Niels Pedersen Bækmands og efterlevende Enkes, Maren Jensdatters, fælleds Bo indkaldte, med tolv Ugers Varsel, til, for undertegnede Skifteforvalter at anmelde og beviisliggjøre deres Fordringer. Hvilket herved endvidere bekjendtgjøres. Falsters Birk, Nykjøbing den 14de November 1844. Pontoppidan
Lolland-Falsters Stifts-Tidende, 1844-11-16
Proclama. Da Huusmand og Smed Ole Hansen i Riserup er afgaaet ved Døden, saa indkaldes herved Creditorerne i hans Bo, med tolv Ugers Varsel, til, for undertegnede Skifteforvalter, at anmelde og beviisliggjøre deres Fordringer. Falsters Birk, Nykjøbing den 14de November 1844. Pontoppidan.
Lolland-Falsters Stifts-Tidende, 1844-11-16
Proclama. Ved Proclama af Dags Dato, som læses inden vedkommende Retter, ere Creditorerne i Dødsboet efter Huusmand Peder Hansen i Lundby indkaldte, med tolv Ugers Varsel, til, for undertegnede Skifteforvalter, at anmelde og beviisliggjøre deres Fordringer. Hvilket herved endvidere bekjendtgjøres. Falsters Birk, Nykjøbing den 14de November 1844. Pontoppidan.
Lolland-Falsters Stifts-Tidende, 1844-11-16
Proclama. Ved Proclama af Dags Dato, som læses inden vedkommende Retter, ere Creditorerne i Dødsboet efter Kongelig Skovfoged og Dannebrogsmand Johan Henrik Bæk i Waalse Skov indkaldte, med tolv Ugers Varsel, til, for undertegnede Skifteforvalter, at anmelde og beviisliggjøre deres Fordringer. Hvilket herved endvidere bekjendtgjøres. Falsters Birk, Nykjøbing den 14de November 1844. Pontoppidan. Adressecontoirets Commissionairer ere: Dhrr. Boghdlr. Thierry i Nakskov, Kammer. Suhr i Rødby, Posterpediteur Christensen i Stokkemarke, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Komd. Wulff i Stubbekjøbing og Færgeforpagter Arnkiel i Gaabense.
Lolland-Falsters Stifts-Tidende, 1844-11-18
Lollands Falsters Stift Tidende. Redigeret, trykt og udgivet af W. F. Laub i Nykjøbing. No 138. Mandagen den 18 November.
Lolland-Falsters Stifts-Tidende, 1844-11-18
Jndenlandske Efterretninger. Den roeskildske Stænderforsamling. To og tyvende Møde. Præsidenten anmeldte, at han havde modtaget følgende private Andragende: Gaardmand S. Jørgensen: Andragende fra 61 Fæstegaardmænd af Schelenborg, Gods angaaende Foranstaltninger til Selveiendoms Fremme og Hoveriets Ophævelse. Tre og tyvende Møde. Præsidenten anmeldte, at han havde modtaget følgende privat Andragender: Præsidenten: Andragende fra 26 Brændeviinsbrændere i Randers og lige Beskatning af Kartoffel- og Kornbrænderierne. - Landsoverretsprocurator Christensen: Andragende fra 1919 Beboere af 1ste, 8de, 14de, 16de og 17de Landdistrict, om Fæstevæsenets Forandring til Selveiendom. - Samme: Andragende fra Kammerjunker, By- og Herredsfoged Bülow om Ophævelse af Forbudet for Fæsterne at tage Jndsiddere tilhuse, uden Godsherrens Samtykke. Samme: Andragende fra 1860 Beboere i det 8de, 14de, 16de og 17de Landdistrict, om Tiendebyrdernes Ophævelse eller ligeligere Fordeling paa alt Hartkorn. - Samme: Andragende fra 1931 Beboere, af de samme Landdistricter, om en lige Beskatning af det frie og ufrie Hartkorn. - Samme: Andragende fra Flakkebjerg Herreders Landboforening med 155 Underskrifter, om Ret for Landboerne til at have Rugbrødsudsalgsteder overalt paa Landet. Samme: Andragende fra 177 Beboere af 8de Landdistrict, om Ophævelse af private Mænds Kaldsret til Præste- og Skolelærer-Embeder, og Kalds- eller Propositionsrettens Overførelse til Meenigheden. - Statsraad Bang: Andragende fra endeel Beboere i Fuglse- og Musse=Herreder i Lolland om Lettelse i Landgilde og Hoveri.